runetrust/blame-folketinget-dk huggingface dataset:
Lars Kramer Mikkelsen (S), 2001-03-27:
Det er endvidere vigtigt at sikre opretholdelsen af ro og orden på landets asylcentre, ligesom det er afgørende, at de regler, der gælder for asylsagsbehandlingen med hensyn til asylansøgeres pligt til at medvirke til at oplyse deres sag, overholdes.
Britt Bager (KF), 2022-04-07:
Derfor kunne jeg godt tænke mig at spørge den konservative ordfører, om hun er bekendt med, at der også findes steder, hvor man går i den lokale folkeskole sammen med sine klassekammerater fra 1. til 9. klasse, og at hovedparten af den klasse så søger videre til det samme gymnasium.
Rosa Lund (EL), 2022-10-06:
Men nu står vi midt i en valgkamp eller i hvert fald i starten af en valgkamp, og kunne det ikke være smart, hr. Rasmus Stoklund, hvis vi kunne vise, at en af forskellene på rød og blå blok er, at vi i rød blok gerne vil sætte penge af til, at man kan løfte lønnen for alle de mennesker, som faktisk fik os igennem coronakrisen?
Sonja Mikkelsen (S), 1999-04-08:
Den ændring er lavet i 1995, så måske har man fra Enhedslistens side i virkeligheden overset, at vi i 1995 på baggrund af et udvalgsarbejde, som også Trafikministeriet, Boligministeriet og Kommunernes Landsforening deltog i, faktisk har ændret loven, der indebærer, at vi både har forbedringer for boliglejerne og for erhvervslejerne i forbindelse med ekspropriation.
Morten Bødskov (S), 2012-01-17:
Den tidligere regering ville have, at det uanset hvad gav 7 dage i brummen, hvorimod den nuværende regering siger, at det er tilfældet, når der er tale om skærpende omstændigheder. Som jeg redegjorde for før, er det også skitseret, hvad der er skærpende omstændigheder, og det er selvfølgelig op til domstolene at afgøre, om noget i det pågældende tilfælde er en skærpende omstændighed.
Ole Sohn (SF), 2012-01-26:
Det betyder, at kravene f.eks. også vil gælde ved sejlads med hurtige gummibåde m.v., som ofte benyttes ved firmafester og teambuilding osv., men det betyder så også, at kravene vil gælde, når f.eks. en uddannelsesinstitution foretager sejlads med elever, og dermed styrkes retssikkerheden og mulighederne for at få erstatning ved ulykker som f.eks. den, vi så ved Præstø i 2011.
Søren Egge Rasmussen (EL), 2017-10-27:
Så jeg synes, at vi er nødt til at følge op på det her for at se, om vi kan gøre det endnu bedre, for det er jo klart, at den digitale kommunikation er utrolig vigtig, men måske skal vi også på et tidspunkt komme frem til, at der skal være et svar på ultravigtige meddelelser til en lejer, der siges op.
Troels Lund Poulsen (V), 2010-12-08:
Hvad angår luftkvaliteten vil jeg sådan set bare sige, at det var der en lang diskussion om for et år siden, og der nåede DMU jo frem til, at luftkvaliteten var langt bedre i København, end man havde forudset, og det skyldtes så ikke mindst, at der var fluer i måleapparatet.
Lars Løkke Rasmussen (V), 2018-12-05:
Det er helt rigtigt, som hr. Søren Søndergaard siger, at der er i millionvis af lovlige migranter, og det her er en global aftale, som jo ikke kun søger ligesom at påvirke den måde, vi håndterer tingene på i Danmark, men jo sådan set at påvirke verdenssamfundet, ikke sandt.
Eva Møller (KF), 2001-05-08:
Det er en problemstilling, vi har drøftet her i Folketinget for få uger siden, men vi kan ikke støtte Enhedslistens forslag om at oprette et nyt uddannelsessted fysisk placeret i Ørestaden i form af det, Enhedslisten kalder en arbejdsmiljøhøjskole.
Ole Birk Olesen (LA), 2024-05-21:
Når jeg kigger ud på Danmark og på politikeres ageren, er det min opfattelse, at balancen er tippet til fordel for, at der lyttes lidt for meget til mennesker, der ikke bruger særlig meget tid på at sætte sig ind i tingene, men bare har en mening, som ikke er særlig kvalificeret, at balancen er tippet over til, at det er meningsmålinger, der styrer, hvilken politik der føres; det er, hvor mange likes man får på Facebook, der styrer, hvad man går i brechen for, frem for at det er den dedikerede politiker, som har sat sig ind i tingene, og som prøver at sige, hvordan tingene ser ud fra den stol, man har, når man faktisk har sat sig ind i tingene.
Connie Hedegaard (KF), 2004-11-24:
Så vil jeg bare sige til hr. Jørn Jespersen, der spurgte til ambitionsniveauet for forskellige kategorier: Jeg har været lidt inde på her, at grundlæggende er det, at producenterne får et incitament til at sørge for, at der måske er færre ting, der bare skal smides væk.
Morten Messerschmidt (DF), 2023-05-11:
Eller vi kan se på sygehusvæsenet, hvor jeg for et halvt års tid siden tillod mig at gøre opmærksom på, hvordan det skaber en enorm utryghed, når et helt venteværelse er fyldt op af en enkelt familie og grædekoner, og hvad ved jeg, fordi der er en indlagt på hospitalet, uden at man har adgang til det private rum, som vi som danskere er vant til i sygehusvæsenet.
Mette Gjerskov (S), 2006-02-08:
Det, jeg hæfter mig ved på side 18 i rapporten, er, at der bliver nævnt spørgsmålet om den nye fødevarelov, altså, at man åbenbart i et vist omfang har benyttet sig af den nye fødevarelov, den, som vi stemte imod, og som ministeren fremsatte forslag om og fik gennemført i sommer.
Per Clausen (EL), 2014-05-07:
Når jeg synes, det er lidt vigtigt, er det, fordi der ikke skal brede sig den misforståelse ude blandt de kommuner, som har taget fat på det her og i øvrigt gør det på en måde, hvor de ikke nødvendigvis har konflikter med lodsejerne, som man af en eller anden grund foretrækker at kalde landmænd i den her sammenhæng, at det her ikke virker, så det skal de holde op med.
Margrethe Vestager (RV), 2002-04-10:
Forudsætningen for, at man som ældre kan vælge en anden leverandør end den offentlige, er efter forslaget, at kommunen har udarbejdet kvalitetsstandarder, herunder også, hvordan man som privatleverandører skal leve op til arbejdsmiljøkrav, uddannelseskrav og så fremdeles. Disse kvalitetstandarder skal offentliggøres, således at man som privat leverandør kan anmelde sig.
Martin Henriksen (DF), 2017-06-02:
Jeg kunne godt tænke mig at høre, om hr. Rune Lund ikke kunne blive lidt mere præcis om, hvordan det er, Enhedslisten vil løse de her problemer, for mange af de såkaldte forslag, som hr. Rune Lund nævner, har man jo prøvet før i en eller anden grad.
Ole Sohn (SF), 2001-06-01:
om at få lavet en helt ny arbejdsmarkedsreform, som gør, at vi kan få en regulær, ordentlig kvalitet ind i aktiveringen, som gør, at vi også kan sørge for, at de sidste af de arbejdsløse, som er i aktivering, kan komme ud i ordinært arbejde eller få en kompetencegivende uddannelse.
Lene Espersen (KF), 2003-05-05:
Dørmandsvirksomhed finder alene sted inden for restaurationsområdet og er derfor i sit virke ikke så vidtrækkende som vagtvirksomhed. Hertil kommer, at dørmandsvirksomhed ofte udøves som en bibeskæftigelse i små eller mellemstore restaurationer, som ikke tæller mange ansatte.
Peter Hummelgaard (S), 2023-10-27:
Med forslaget lægges der op til, at justitsministeren kan fastsætte nærmere regler om, hvilke kriminalitetsområder der er omfattet af National enhed for Særlig Kriminalitets område, og under hvilke betingelser efterforskningen og den kriminalretlige forfølgning i stedet kan varetages af Grønlands Politi.
Troels Lund Poulsen (V), 2007-10-04:
Jeg er også dybt berørt af de billeder, jeg ser af afviste asylansøgere sammen med deres børn, men jeg mener ikke, at løsningen er, at er man afvist asylansøger, skal man have mulighed for at få en opholdstilladelse, hvis man blot er lang tid nok i et asylcenter.
Flemming Møller Mortensen (S), 2018-03-15:
Som nogle sådan lidt polemisk har sagt, er det sådan, at hvis vi skal fokusere på de væsentligste og alvorligste årsager til sygdom og død i Danmark, er rækkefølgen af de fire årsager følgende: På førstepladsen kommer tobakken, på andenpladsen tobakken, på tredjepladsen tobakken – ja, og så kan det jo være ligegyldigt, hvad der kommer på fjerdepladsen.
Martin Lidegaard (RV), 2016-09-06:
Om der var et enkelt sted, vi kom til at støtte, tør jeg ikke sige, jeg er ikke længere transportordfører, men det, der bliver vores eget udspil, er Togfonden DK, som alle er enige om er en god idé, så vi kan få en ordentlig sammenhængende kollektiv transport i Danmark, og det er, at vi øremærker langt flere af de årlige investeringer, vi laver på transportområdet, i en bæredygtig retning.
Peter Juel Jensen (V), 2012-12-05:
Når nu vi har mange udbrændte, nedslidte folkeskolelærere – folk, som har måttet forlade arbejdsmarkedet alt for tidligt med alle de konsekvenser, det får for deres økonomi osv. – vil ministeren så ikke i det mindste i dag give mig et håndslag på, at ministeren vil gå i dialog med kommunerne, med skolelederne, med folkeskolelærerne for at sikre, at vi får løst det her problem?
Peter Skaarup (DF), 2001-02-01:
Det er fuldstændig uacceptabelt, og her er der brug for, at der sættes afgørende ind på at få skabt en bedre sammenhæng i straffesystemet. Vi kan også se, at selv om sagerne ikke er afsluttet, så ser Byrettens kendelse i sagerne omkring økonomisk kriminalitet, nu f.eks. i forhold til Thorsen/Trads-sagen, ud til at medføre nogle straffe, der er langt, langt højere end for langt hovedparten af den vold, vi ser.
Villy Søvndal (SF), 1998-01-30:
Vi afstod fra det, og det var ikke dovenskab, der var motivet, men problemet er, at hvis man i øvrigt er sindet at ville prøve det her, som jeg forstod f.eks. at hr. Keld Albrechtsen var, så er det vel en af de ting, det er vigtigt at gøre i fællesskab, så vi ikke kommer et sted hen, hvor vi på grund af teknikaliteter ser nogle ting, vi ikke vil deltage i.
Victoria Velasquez (EL), 2023-12-21:
Det er helt okay, hvis Liberal Alliance ikke er enig i de dele af aftalen eller andre ting, men mener ordføreren ikke, at det gode havde været at sige: Der er blevet frigivet nogle ressourcer her, og dem bruger vi inden for rammen af det, som vi har aftalt; vi bruger dem til det, det har været hensigten at afsætte dem til?
Rasmus Prehn (S), 2018-03-14:
Hvorfor er det, ministeren ikke får kaldt Rejsekort A/S til orden og siger: Prøv at høre her; det skriger jo til himlen, når I har den her mystiske praksis; få da lavet det om, i første omgang sådan, at man får det udstedt automatisk, og så må vi kigge på det med udgiften?
René Gade (ALT), 2017-03-28:
Men det er simpelt hen også, fordi man kommer ud i noget, der kunne ende i en meget, meget massiv profilering af de personer og de borgere, der er i samfundet, og det er ikke kun kritisk, hvis ikke man har givet accept til at ville lade de her oplysninger blive brugt, men det er også kritisk, så længe vi bare ikke er gode nok til at opbevare data.
Lone Dybkjær (RV), 2009-05-19:
Enhedslisten er meget optaget af spørgsmålet om associeringsaftalen, og det kan man også godt være, al respekt for det, men vi synes godt, at det, man også kan kigge på, er, at der trods alt ikke er sket en opgradering, og det er jo også en slags signal, om man vil, om en vis utilfredshed, for nu at sige det lidt pænt; man kan diskutere, om det er nok, men det synes jeg dog også er værd at tage med, og måske skulle vi snarere diskutere det fremtidige på den led frem for at diskutere spørgsmålet om associeringsaftalen.
Martin Henriksen (DF), 2011-02-02:
Det kunne være interessant at se, om der i nogle kommuner – man kunne selvfølgelig godt kigge på Fredericia, men måske også på andre kommuner, som har indført det eller er begyndt at indføre det – f.eks. er kommet flere klagesager fra ældre eller fra pårørende, som mener, at deres familiemedlemmer ikke længere får den hjælp, de har behov for, fordi kommunen er startet på et projekt »Længst muligt i eget liv«.
Troels Lund Poulsen (V), 2006-03-21:
Og til sidst synes jeg også, at det initiativ, som ligestillingsministeren har taget, som var til første behandling i Folketinget for nogle uger siden, har været fint, nemlig lovforslaget om, at organisationer skal indstille både en mand og en kvinde til poster i kommunale og regionale råd og udvalg.
Kristian Thulesen Dahl (DF), 2008-04-16:
Og vi må rose og anerkende det store arbejde, der er gjort rigtig mange steder for at få nødberedskabet til at fungere, jo endda i et omfang, så man nogle steder har afblæst strejken af hensyn til at kunne have et ordentligt nødberedskab.
Jørgen Poulsen (RV), 2011-01-18:
Men jeg tror ikke, at vi kommer det meget videre, og jeg vil bare slutte med at spørge, om hr. Karsten Lauritzen måske kunne være lidt behjælpelig, eftersom ordføreren også anser indholdet i selve det her for at være en meget, meget vigtig ting, med at skubbe lidt på, så der ikke skal gå år og dag, før vi går til sagen.
Karsten Lauritzen (V), 2012-10-03:
Jeg vil så spørge statsministeren, om statsministeren ikke anerkender at have et vist medansvar for, at der kan være nogle, der har fået den opfattelse, at man skulle sikkerhedsgodkendes, qua at statsministeren 19 gange har forsømt muligheden for at informere Folketinget om, at der ikke er tale om en sikkerhedsgodkendelse, men om et sikkerhedstjek.
Kristian Thulesen Dahl (DF), 2021-03-03:
Vi har den holdning, at der kan være situationer, hvor vi tildeler statsborgerskab til folk, der kommer udefra til Danmark, fordi de vil Danmark, men på den anden side er der altså også folk, der fravælger Danmark i et omfang, så de skal miste deres danske statsborgerskab og dermed den beskyttelse, som det danske statsborgerskab giver.
Peter Skaarup (DF), 2000-04-06:
I forbindelse med dagens forslag ser vi altså, at det er 3.218 voksne, som vi tildeler dansk indfødsret, og dertil kommer så 2.613 børn, altså svarende til 5.000-6.000 mennesker, som vi på én gang her i de kommende dage i Folketinget skal give dansk indfødsret.
Maja Torp (V), 2022-02-22:
Det kan eksempelvis være i uddannelsesvalget, at vi skal motivere flere kvinder til at vælge uddannelser, der giver en mere direkte vej til ledelse, og samtidig skal vi kigge på, hvad det er for nogle rammer, vi skaber for familien, for at det faktisk kan lade sig gøre for både kvinder og mænd at deltage i bestyrelsesarbejde og indtage ledelsesposter.
Preben Bang Henriksen (V), 2017-11-16:
Jeg må nu nok lige anholde – og jeg er da helt sikker på, at han kan søge det bekræftet hos kollegaerne i Enhedslisten – at det altså ikke er hip som hap, hvor lang tid man tilbageholder en person uden at anholde vedkommende, gudskelov da, i det her land.
Johanne Schmidt-Nielsen (EL), 2013-04-04:
Det her er, må man sige, i den grad et skridt i den rigtige retning på det her område, selv om – og det hører jo med – landets justitsminister af uransagelige årsager har fundet på, at der skal stilles som krav til de her kvinder, at de skal have udvist evne og vilje til integration.
Peter Hummelgaard (S), 2025-12-16:
været forskellige kompromisforslag i spil, hvor et af dem har handlet om, at man i tråd med det, Kommissionen oprindelig foreslog, skulle have et opsporingspåbud, hvor man regulerede techgiganterne og pålagde dem at tage et ansvar for, hvad det er for noget svineri, der deles på deres platforme.
Sophie Hæstorp Andersen (S), 2025-11-19:
Så det er den praksis, som der i virkeligheden lægges op til vi fortsætter, altså at ministeren i forbindelse med årsredegørelsen fra DSI samtidig tager bestik af, hvad det er, fonden mener er vigtigt at arbejde videre med og lægger det ud til ordførerne at komme med input til det arbejde.
Pernille Rosenkrantz-Theil (S), 2014-04-11:
Dokumenter, der skal findes og kopieres eller printes, og breve, der sendes frem og tilbage, for at man kan få efter reguleret sin folkepension, førtidspension eller boligstøtte, er faktisk fortsat virkeligheden for tusindvis af danskere, der har behov for at få tilpasset deres ydelser.
Charlotte Dyremose (KF), 2010-12-03:
For at imødegå kritikken har vi Konservative og forligspartierne i forbindelse med finansloven foreslået at indføre en ordning, hvor afkastet af selskabers unoterede porteføljeaktier under visse omstændigheder er skattefri for nye investeringer i små og mellemstore virksomheder.
Pia Gjellerup (S), 2006-04-20:
Hvis hr. Leif Mikkelsen synes, det er nogle meget væsentlige signaler, så må der jo deri ligge, at det er nogle, der også indebærer noget nyt, og jeg vil gerne i den anledning spørge: Har Venstre på noget tidspunkt ment noget andet, og er man stødt på modstand hos de partier, som man udgør et flertal sammen med?
Jørgen Estrup (RV), 1998-12-17:
Det var der i regeringsgrundlaget, det var der i åbningstalen, det har der været i finanslovforhandlingerne, men nogle har ikke haft lyst til at se, og derfor synes jeg i og for sig, at tiden er inde til både at rose statsministeren og finansministeren, men i det hele taget regeringen for en modig indsats, for en klog indsats, for noget, som rækker fremad, og der skal i hvert fald ikke herske tvivl om, at vi fra radikal side synes, at dette var en nødvendig og klog handling, men ikke nødvendigvis en populær indsats.
Rosa Lund (EL), 2020-01-17:
Derfor vil jeg gerne spørge fru Pia Kjærsgaard, om hun vil bakke op om et forslag fra Enhedslisten om et krisecenter med flere pladser til unge mennesker, der tilhører dobbeltminoriteter, altså unge mennesker, som har en anden etnisk baggrund end dansk, og som f.eks. er homoseksuelle eller transseksuelle.
Peter Skaarup (DF), 2003-03-19:
Så til hr. Morten Helveg Petersen: Jeg siger ikke, at hr. Morten Helveg Petersen støtter Saddam Hussein, eller at Det Radikale Venstre støtter Saddam Hussein, men jeg siger, at de signaler, som f.eks. Tyskland er kommet med under den tyske valgkamp, bestemt ikke var særlig gavnlige i forhold til det pres, man fra FN's side og fra USA's side ønskede at lægge på Saddam Hussein, fordi man der i modstrid med alt sagde, at vi aldrig vil være med til militær afvæbning af Saddam Hussein.
Kaare Dybvad Bek (S), 2024-11-14:
Jeg er sådan set enig i det, som hr. Serdal Benli sagde om, at det selvfølgelig betyder noget for rigtig mange unge, midaldrende og gamle mennesker, hvad for nogle vilkår vi tilbyder folk i forhold til at få permanent opholdstilladelse eller andre opholdstilladelser.
Mattias Tesfaye (S), 2022-02-08:
Det er efter noget offentlig debat, der efterhånden har kørt i noget tid med baggrund i nogle konkrete sager, at jeg nu har besluttet mig for, at det giver mening at se reglerne efter og se, om de virker efter hensigten, og derfor er den gamle reform fra 2018 nu kørt på værksted, for at vi får gennemført et serviceeftersyn.
Pernille Blach Hansen (S), 2000-10-05:
I min tale havde jeg jo netop et afsnit, der omhandlede varmehjælpen til pensionisterne, som vi jo var villige til at se på og gøre bedre, og det er jo også sådan, at befordringsfradraget ekstraordinært er blevet sat op netop på grund af de stigende benzinpriser.
Per Clausen (EL), 2012-04-20:
Når jeg spørger lidt ind til, om vi har et generelt problem, eller om vi ikke har et generelt problem, er det, fordi den daværende borgerlige regering i 2008 fik kammeradvokaten til at lave en analyse af, om der var et problem i forhold til at ekspropriere af hensyn til byudviklingen.
Rikke Hvilshøj (V), 2006-10-27:
Omvendt befinder vi også i en tid, hvor uddannelsesinstitutioner er meget dynamiske og nedlægger og opretter nye uddannelser, og Udlændingeservice er ikke dem, der sidder og er kompetente til at vurdere uddannelsers indhold – de er kompetente til så meget andet – og derfor har jeg ønsket, at vi skal have nogle meget klare linjer i samarbejde med Undervisningsministeriet og Videnskabsministeriet, fordi det er dem, der har ekspertisen, og vi er nødt til at lave et samarbejde med dem om, at det er dem, der vurderer uddannelser, det gør vi ikke.
Julie Skovsby (S), 2010-11-17:
Skal det forstås sådan, at socialministeren altså tror, at det er, fordi kommunerne og byrådspolitikerne rigtig gerne vil komme med et dårligt tilbud, hvor maden er af dårlig kvalitet – en discountmodel, vakuumpakket mad osv. – og hvor prisen er enormt høj?
Pelle Dragsted (EL), 2024-05-08:
Vi hører aldrig Liberal Alliance kritisere, at vi bruger milliarder på at betale hovedrige ejendomsejeres renteudgifter gennem rentefradraget, og vi hører aldrig Liberal Alliance snakke om, at det er urimeligt over for skatteyderne, at vi samler 4 mia. kr. op i efterladte regninger for selskaber og virksomheder, som erklærer sig selv konkurs, men når det er til de studerende og til folkepensionisterne, og når det er til førtidspensionisterne, har man pludselig travlt, og så er der ikke plads til at give en hjælpende hånd.
Marlene Harpsøe (DD), 2024-05-03:
Hvis vi ender der, hvor vi ikke kan lave en beretning sammen, som har et flertal og virkelig kan give noget pondus til det her område i forhold til at sikre en større grad af sikkerhed og tryghed for de mennesker, der er sexarbejdere, så er det klart, at vi i Danmarksdemokraterne må tage stilling til, hvordan vi så stemmer.
Karsten Nonbo (V), 2006-11-07:
Samtidig bliver der lagt en anden ting ind; det er, at domstolene skal have en egentlig begrundelsespligt ved isolation, og anklagemyndigheden skal fremsætte en skriftlig anmodning med en godkendelse fra Rigsadvokaten, hvis isolationen begæres ud over den 8. uge, og så bliver der en udvidet adgang til mundtlig behandling af kæremål.
Keld Albrechtsen (EL), 1998-04-23:
Efter vores opfattelse vil de regler om tvistbilæggelse, som foreligger, give de multinationale selskaber alt for stor indflydelse på kommende sager mellem staterne og de multinationale selskaber, og de kan betyde, at selv om man skulle få vedtaget forbedrede bestemmelser om miljø og arbejdstagerrettigheder, vil den konkrete fortolkning og udlægning af disse bestemmelser komme til at foregå i et tvistbilæggelsessystem, hvor det alligevel bliver de multinationale selskaber, som har fat i den lange ende. Derfor må vi sige, at man med den vedtagelse, som et stort flertal nu om lidt vil stemme for, er nået et skridt videre i formuleringen af en dansk forhandlingsposition, når det gælder, at der skal være mulighed for bedre nationale bestemmelser.
Torsten Gejl (ALT), 2022-11-29:
Da aftalen kort før sommerferien var færdig, holdt vi pressemøde, og her lød det fra Radikale Venstres beskæftigelsesordfører: Børn skal ikke vokse op i fattigdom, og deres fremtidige muligheder skal ikke afgøres af deres forældres baggrund.
Nikoline Erbs Hillers-Bendtsen (ALT), 2023-12-01:
Men vi er også bekymrede for, at der er onlineklinikker, som udskriver den her slags medicin til borgere uden at have mødt borgeren på forhånd og uden at have et kendskab til borgerens generelle tilstand som patient og uden at vide, om der oprigtigt er et behov for medicinen.
Knud Erik Kirkegaard (KF), 2001-04-19:
Jeg har selv i årevis argumenteret for, at vi burde have arbejdsmiljøspørgsmål højere op på den politiske dagsorden, mindst på højde med diskussionen om det fysiske niveau, for jeg er temmelig sikker på, at det er en forudsætning for, at vi kan komme videre frem i arbejdet med at forbedre arbejdsmiljøet i danske offentlige og private virksomheder.
Brian Mikkelsen (KF), 1998-11-05:
Men hvis man skal have noget, der fungerer, er der et andet ben, som hedder, at der er en individuel form for transport: bilen - bilen, som langt de fleste danskere trods alt har, og som betyder, at man uden for de store byer kan bevæge sig på en helt anden måde, end man ville kunne med offentlig transport.
Morten Østergaard (RV), 2010-09-07:
Det mener vi som sagt er en gal vej at gå, for det trækker i den modsatte retning af de udfordringer, vi har, og det er jo derfor, vi har gjort os umage med at fremsætte et finanslovforslag, hvor vi ikke behøver at hæve skatterne med det beløb.
Morten Bødskov (S), 2011-11-30:
Jeg er imidlertid bekendt med, at skatteministeren for nylig i besvarelser af spørgsmål fra Folketinget har givet udtryk for den vurdering, at de kommende afgiftsforhøjelser på bl.a. øl vil kunne føre til en vis stigning i den organiserede smugling, idet der samtidig forventes en stigning i den lovlige grænsehandel.
Per Clausen (EL), 2009-04-21:
Og der er den her debat jo så dejlig positiv, for nogle kunne måske tro, at det bare, når Enhedslisten foreslår noget, får alle de andre partier til at sige: Så vil vi i hvert fald ikke det, for de er ikke med i forliget, så de skal ikke tro, at vi overhovedet kan gøre noget, som de foreslår.